Súd nemá určenú lehotu. Po úhrade súdneho poplatku bude Váš návrh na rozvod doručený manželke, manželka bude vyzvaná, aby sa k návrhu vyjadrila, následne bude jej vyjadrenie doručené Vám. Vyjadrenie môže byť zaslané na vedomie, ale môže byť spojené aj s výzvou na Vaše ďalšie  vyjadrenie, prípadne doloženie ďalších podkladov (napr. preukázanie Vašich príjmov, výdavkov na deti a podobne). Súd takisto ustanoví kolízneho opatrovníka (ÚPSVaR), ktorý bude v konaní zastupovať maloleté deti.  Až po týchto úkonoch je vytýčený termín pojednávania. Uskutočnenie uvedených úkonov (do vytýčenia termínu pojednávania) štandardne trvá niekoľko mesiacov. Dĺžka tejto fázy môže byť ovplyvnená viacerými faktormi, napr. preberanie písomností zasielaných súdom zo strany Vašej manželky, úkony vykonávané zo strany ÚPSVaR a podobne.